**NATEČAJ »NAJBOLJ INOVATIVNA JED IZ TOPINAMBURJA IN MIRABOLANE«**

V okviru evropskega projekta ApPLAuSE (Alien PLAnt SpEcies) - from harmful to useful with citizens' led activities/od škodljivih do uporabnih tujerodnih rastlin z aktivnim vključevanjem prebivalcev (v nadaljevanju: projekt APPLAUSE) pobude Urban Innovative Actions bo organiziran natečaj »Najbolj inovativna jed iz topinamburja in mirabolane«.

Namen natečaja je k sodelovanju privabiti kulinarične navdušence, ki bodo ustvarili jed (predjed, glavna jed, sladica) iz **gomoljev topinamburja** ali **laške repe** (*Helianthus tuberosus*) in/ali **plodov mirabolane** (*Prunus cerasifera***)**. Ostale sestavine sodelujoči izbere po lastni presoji.

Sodelujoči recept zapiše, pripravi jed in jo fotografira. Zapisan recept in fotografije jedi, s svojimi osebnimi podatki (ime, priimek, kraj) in podpisanim Soglasjem o pridobivanju osebnih podatkov pošlje na elektronski naslov [natecaj.jed@ki.si](mailto:natecaj.jed@ki.si) ali na naslov: Odsek za prehrambeno kemijo, Kemijski inštitut, Hajdrihova 19, 1000 Ljubljana, in sicer v zaprti ovojnici z oznako **»NE ODPIRAJ – NATEČAJ NAJBOLJ INOVATIVNA JED IZ TOPINAMBURJA IN MIRABOLANE«** Zbiranje receptov se je začelo **1. 10. 2018** in bo trajalo do **30. 9. 2019**.

Izmed vseh prispelih receptov bo **strokovna komisija** izbrala najbolj inovativno jed iz topinamburja in mirabolane na osnovi poslanih fotografij in recepta. **Avtor zmagovalnega recepta prejme plaketo, zmagovalni recept pa bo predstavljen na Festivalu uporabe invazivnih tujerodnih rastlinskih vrst, ki bo oktobra 2019 v Ljubljani**.

PRAVILA IN POGOJI SODELOVANJA

**Sodelovanje na natečaju**

* Natečaj »Najbolj inovativna jed iz topinamburja in mirabolane« (v nadaljevanju: natečaj) organizira Odsek za prehrambeno kemijo, Kemijskega inštituta skupaj s partnerjema Mestno občino Ljubljana in Naravoslovnotehniško fakulteto Univerze v Ljubljani (v nadaljevanju: organizator) v okviru projekta APPLAUSE.
* Na natečaju lahko sodeluje polnoletna fizična oseba s stalnim prebivališčem v Republiki Sloveniji, ki se strinja z vsemi pravili in pogoji sodelovanja.
* Vsak sodelujoči lahko sodeluje z največ tremi inovativnimi jedmi iz topinamburja in mirabolane.

**Postopek izbora nagrajenca**

* Med vsemi prejetimi recepti bo strokovna komisija izbrala recept najbolj inovativne jedi. Odločitev strokovne komisije o vseh vprašanjih v zvezi z izborom najbolj inovativne jedi in pravili je dokončna in velja za vse sodelujoče. Pritožbe in pisni ugovori niso možni.

**Zasebnost in varstvo osebnih podatkov**

* S sodelovanjem na natečaju avtor najbolj inovativne jedi dovoli, da se njegovi osebni podatki skladno s podanim Soglasjem objavijo na spletni strani projekta APPLAUSE <https://www.ljubljana.si/sl/applause/>, v elektronski izdaji receptov in v tiskovinah za potrebe projekta APPLAUSE.
* Organizator si pridružuje pravico, da v tiskanih in elektronskih medijih objavi recept, ime in kraj avtorja najbolj inovativne jedi ter ostale podatke glede na Soglasje avtorja: priimek, fotografije in posnetek.
* Organizator natečaja se zavezuje, da bo pridobljene osebne podatke varoval v skladu z Zakonom o varstvu osebnih podatkov in da jih ne bo posredoval tretjim osebam.
* Pogoj za sodelovanje na natečaju je s strani avtorja podpisano Soglasje o pridobivanju osebnih podatkov, s katerim avtor opredeli, kateri njegovi osebni podatki se lahko uporabljajo za potrebe projekta APPLAUSE.
* Posredovane osebne podatke sodelujočih bo organizator obdeloval v skladu s Splošno uredbo o varstvu osebnih podatkov (GDPR) in nacionalno zakonodajo s področja varstva osebnih podatkov. Osebni podatki sodelujočih bo organizator uporabljal zgolj toliko časa, kolikor je potrebno za dosego namena, za katerega so bili zbrani.